Têgêrayîşê Şorişgêrî yê Yewbîyayeyî yê Şaran (HBDH) da pêhesnayene ke 12’ê Tebaxê de mîlîsanê înan qezaya Bornova ya Îzmîrî de vera fabrîkayanê depo awe û konteynerî çalakîyî viraştî. Çalakîyan de konteynerî ameyî îmhakerdene.
Eşkerayîye de ame vatene ke nê çalakîyî semedê vîrardişê Hemleya 15’ê Tebaxe ameyî viraştene. 15’ê Tabaxe yo ke ruhê  Mahîr Çayan, Denîz Gezmîş û Îbrahîm Kaypakkarayî kirişeno xeta mucadeleyê Yewbîyayeyî yê Şaran a. Mîlîsanê HBDH’yî hemleya 15’ê Tebaxe silam kerd û vat: ‘’Wext, wextê rijnayîşê faşîzmê AKP- MHP’yî yo. Bi ruhê Hemleya 15’ê Tebaxe do mucadeleyê şaran ser bikewo. Ma veng danê heme ciwanan ê Kurd û Tirkî ke wa vera faşîzmî sere wedarê. Ça beno wa bibo, çiyo ke înan dest ra yeno wa bikerê û meverdê faşîstî rehet bikewê.’’
